葉乃裳

葉乃裳係美國籍臺灣裔嘅物理學者，喺臺灣嘉義出世。而家係加州理工學院教授，美國物理學會會士、美國科學促進會會士，曾被列入《美國科學名人錄》。最知名嘅係對超導體嘅研究。

早年
早讀一年嘅葉乃裳由私立復興小學、復興中學初中部、臺北市立第一女中畢業。

葉乃裳喺北一女中嗰時，就活躍喺樂隊同合唱團，重係校刊社嘅社長。佢重會創作中國古典嘅詩詞。

葉乃裳自細就鍾意文學、詩詞、音樂，最擅長鋼琴、書法同古典詩詞，原本以為自己會走文藝嘅方向，但喺12歲時上物理堂嗰時就沉醉其中，由最細嘅物質粒子到宇宙，都有物理理論可以解釋，令到佢覺得好神奇、着迷，於是就開始睇各種嘅物理書籍。但係由於物理基礎同訓練唔足夠，總係明啲唔明啲、識啲唔識啲咁，於是令到佢決心學物理。

大學入學考試時，佢嘅成績可以入到台灣傳統觀念最熱門嘅台大醫學系，但係佢揀咗國立台灣大學物理系，21歲大學畢業之後就去美國深造，25歲就攞到麻省理工學院物理博士，係嗰時台灣最細嘅女博士。

事業
葉乃裳喺麻省理工學院同IBM擔任博士研究員一年之後，就得到哈佛大學、加州理工學院等校物理系嘅招聘。佢因此成為咗加州理工學院物理系有史以嚟唯一嘅女教授，佢精於凝態物理領域。喺佢33歲嗰時，就成為咗加州理工學院創校百年以嚟，第一個得到終身聘約嘅亞裔女教授。葉乃裳重登上美國時代雜誌，被譽為全美最有潛力嘅年輕科學家之一。葉乃裳關於喺室溫環境之下合成石墨烯嘅研究得到突破性進展。。

時代雜誌Vol.138 #20, P.73, Nov. 18, 1991
時代雜誌Vol.138 #20, P.7

佛法修心 讀成博士 葉乃裳 

美國物理學家
美籍華人
乃裳
歸化美國公民